open-index/open-wikipedia-markdown huggingface dataset:
עמירם אלדור

**עמירם אלדור** (19 בספטמבר 1942 – 24 בנובמבר 2001) היה רופא המטולוג, מנהל המחלקה ההמטולוגית במרכז הרפואי תל אביב ע״ש סוראסקי ומומחה בעל שם בינלאומי בקרישת דם. ב-2005 קיבל את אות המופת לרופא למפעל חיים מהאגודה לרפואה ומשפט בישראל.

## ביוגרפיה
נולד בתל אביב לשמואל ודוביניסקי ולבלנקה לבית אלכסנדרוני. בילדותו עברתה המשפחה את שמה לאלדור. לזוג היו שני ילדים. אלדור למד בתיכון עירוני א' בתל אביב ובצבא שירת כחובש בשלישות. אחרי השירות הצבאי, החל ללמוד רפואה באוניברסיטה העברית בירושלים וסיים ב-1969. לאחר סיום לימודיו התמחה בהמטולוגיה בבית החולים הדסה עין כרם. הוא שירת כרופא בגדוד סיור 134 במלחמת יום כיפור ברמת הגולן. ב-1978 נסע אלדור לאוניברסיטת קורנל בניו יורק, ללימודי פוסט דוקטורט. עם חזרתו לישראל התמנה למנהל יחידת הקרישה במחלקה ההמטולוגית בבית החולים הדסה.

בשנת 1988, בגיל 45, מונה אלדור לפרופסור מן המניין בפקולטה לרפואה של האוניברסיטה העברית בירושלים. כחמש שנים לאחר מכן, עבר אלדור לנהל את המכון ההמטולוגי במרכז הרפואי ע"ש סוראסקי. כמו כן, כיהן כמזכיר יו"ר האיגוד הישראלי להמטולוגיה בשנים 1996–1998.

## מחקריו
אלדור עסק הן במחקר קליני והן במחקר בסיסי והתמחה בפקקת והמוסטזיס (עצירת דימום), כשהוא מפרסם מאמרים רבים על בסיס נתונים קליניים על ITP ו-TTP (ארגמנת של קרישה וחסר טסיות) וכן על בקרת תאי אנדותל, פרוסטגלנדין ועוד. אלדור היה היה ממייסדי תחום ההמטו-גינקולוגיה והראשון שגילה את הקשר בין נוגדן לופוס להיווצרות קרישי דם שגורמים להפלות חוזרות בשליש הראשון של ההריון ושסיבוכי הריון כגון רעלת הריון, היפרדות השליה והפרעות בהתפתחות העובר המתרחשות בשלבי הריון מאוחרים, גם הם תוצר של סיבוכי קרישה. במחקר חלוצי נוסף, חקר אלדור את נוגדי הקרישה שמפרישות עלוקות כדי לנסות להשתמש בהם למטרות רפואיות. אלדור הראה שעלוקות גורמת לזרימה נמרצת של הדם, מונעת היווצרות קרישים וחומרים שהן מפרישות עשויים לסייע לחולים הסובלים מבעיות במערכת הקרישה או מקרישתיות יתר שלא ניתן לטפל בהם בתרופות רגילות.

אלדור פרסם 276 מאמרים מדעיים (מתוכם 27 מאמרים פורסמו לאחר מותו על ידי חוקרים עימם שיתף פעולה).

## מותו והנצחה
ב-24 בנובמבר 2001, נהרג בתאונת מטוס בציריך שבשווייץ. בתאונה זו נהרג גם יעקב מצנר. נקבר בבית העלמין ירקון.

לאחר מותו הוקמה לזכרו קרן שפועלת לקידום מחקר של רופאים צעירים.

עמירם אלדור היה נשוי לאדריכלית סופיה אלדור (לשעבר מנהלת האגף לתכנון עירוני במשרד הבינוי והשיכון) ולזוג שני בנים רועי אלדור מנהל יחידת הסוכרת במכון לאנדוקרינולוגיה, מטבוליזם ולחץ דם במרכז הרפואי תל אביב ע"ש סוראסקי וערן אלדור מהנדס בניין.

## הערות שוליים

קטגוריה:בוגרי תיכון עירוני א' (תל אביב)
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:המטולוגים ישראלים
קטגוריה:סגל מרכז רפואי הדסה
קטגוריה:סגל המרכז הרפואי תל אביב ע"ש סוראסקי
קטגוריה:ישראלים שנהרגו בתאונות אוויריות
קטגוריה:אישים הקבורים בבית הקברות ירקון
קטגוריה:ישראלים שנולדו ב-1942
קטגוריה:ישראלים שנפטרו ב-2001
מגדל המים בשכונת מונטיפיורי

תצורת מגן דוד בתחתית מכל המיםצולם ב-2016 לאחר סיום העבודות לשיפוץ המגדל|שמאל|ממוזער|250px
**מגדל המים בשכונת מונטיפיורי** הוא מגדל מים שנבנה ברחוב בית שמאי 9 בשכונת מונטיפיורי בתל אביב. האתר הוכרז כאתר מורשת על ידי המועצה לשימור אתרי מורשת בישראל ועבר שיפוץ בשנת 2014.

## ההיסטוריה של המגדל
שכונת מונטיפיורי הוקמה ב-1925 על שטח בו גדל לפני כן פרדס מונטיפיורי (נשתל ב-1842 ונעקר ב-1923). לצורך השקיית הפרדס נחפרה במקום באר ולידה נבנה בית באר בן 2 קומות (שכונה "מכון המים"). לאחר הקמת השכונה הזינו מי הבאר באמצעות המשאבות של מכון המים את המערכת לאספקת מים של תושבי השכונה. ב-1931 החל ועד השכונה לתכנן מגדל מים כתחליף למכון המים ומתוך כוונה להרוס את מכון המים ולהשתמש באבניו. לבסוף בשנת 1935 הקים תושב השכונה, המהנדס יעקב צוואנגר את המגדל שבהתאם לתכנון ניזון מאותה באר מים ישנה. המגדל שירת את תושבי השכונה, שהייתה רשות עצמאית, עד שנת 1943 אז סופחה השכונה לתל אביב והמגדל חובר למערכת המים של העיר. לפני מלחמת העצמאות שימש המגדל לאימונים של חברי ארגון ההגנה.

לאחר שהוגדר כאתר מורשת בוצעו במגדל, ב-2014, פעולות שימור בהובלתה של האדריכלית ענת ארז ברלוביץ'.

המגדל מוזכר בספרה של לאה גולדברג ידידי מרחוב ארנון.

## תיאור המבנה
גובה המגדל כ-15 מטר ובראשו מכל בטון בקיבול של כ-110 מ"ק. המכל נתמך על ידי 6 עמודי בטון היוצרים בחלקו התחתון תבליט של מגן דוד. הגישה לראש המגדל נעשתה על ידי סולם מצידו החיצוני.

בקרבת המגדל קיימים מספר מבנים מראשיתה של השכונה, המוגדרים גם הם כאתרי מורשת. וביניהם בית הבאר, מבנה בו שוכן סניף של ויצו ובית כנסת.

## ראו גם
* פרשת הרצח בחולות תל נוף (על רצח יעקב צוואנגר)

## קישורים חיצוניים

* 
* 
* מגדל המים בשכונת מונטיפיורי, באתר פרויקטים בתל אביב
* 
* מגדל המים בשכ' מונטיפיורי, באתר VTLV
* משה רימר, מגדל המים של שכונת מונטיפיורי, באתר "תפוז", 30 במרץ 2014
* 
* 

## הערות שוליים

קטגוריה:תל אביב-יפו: מבנים
קטגוריה:ישראל: מגדלי מים
קטגוריה:אתרי מורשת במחוז תל אביב
יאסין בנזיה

**יאסין בנזיה** (נולד ב-8 בספטמבר 1994) הוא כדורגלן אלג'יראי המשחק בעמדת החלוץ באל פאייח מליגת העל הסעודית.

## קריירת מועדונים

בעקבות קמפיין גביע העולם בכדורגל עד גיל 17 לשנת 2011 בנזיה חתם ב-27 באוקטובר 2011 על חוזה לשלוש שנים בשורותיה של קבוצת אולימפיק ליון. בנזיה ערך את הופעת הבכורה שלו במדיה ב-20 במאי 2012 במשחק ליגה נגד ניס.

ב-31 באוגוסט 2015 חתם בנזיה בליל.

## נבחרת אלג'יריה
בינואר 2016 נשיא ההתאחדות לכדורגל באלג'יריה נתן את האפשרות לבנזיה לשחק עבור הארץ שבה נולד או עבור אלג'יריה עקב מוצאו. בחודש מרץ פיפ"א אישרה את בקשתו לבחור לשחק עבור נבחרת אלג'יריה. ב-26 במרץ רשם את הופעתו הראשונה במדים הלאומיים נגד נבחרת אתיופיה במסגרת מוקדמות הגביע אפריקה לאומות 2017. את שערו הראשון כבש ב-2 ביוני נגד נבחרת סיישל.

## קישורים חיצוניים

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:חלוצי כדורגל צרפתים
קטגוריה:חלוצי כדורגל אלג'יראים
קטגוריה:כדורגלני אולימפיק ליון
קטגוריה:כדורגלני ליל
קטגוריה:כדורגלני פנרבחצ'ה
קטגוריה:כדורגלני אולימפיאקוס
קטגוריה:כדורגלני דיז'ון
קטגוריה:כדורגלני הטאייספור
קטגוריה:כדורגלני קרבאך
קטגוריה:כדורגלני נבחרת אלג'יריה
קטגוריה:ספורטאים צרפתים בטורקיה
קטגוריה:ספורטאים צרפתים ביוון
קטגוריה:ספורטאים זרים באזרבייג'ן
קטגוריה:אלג'יראים שנולדו ב-1994
קטגוריה:צרפתים שנולדו ב-1994
גביע הפדרציה 1977

**[[גביע הפדרציה]] 1977** הייתה התחרות ה-15 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס באיסטבורן. התחרות נערכה בחסות של קולגייט והייתה פתוחה לכל נבחרת שתרשם. 

התחרות החלה ב-13 ביוני בהשתתפות 32 נבחרות והסתיימה ב-18 ביוני 1977.

המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם השישית והשנייה ברציפות.

## מהלך התחרות

### משחק הגמר

## ישראל בתחרות
בנבחרת  השתתפו פאולינה פלד וחגית צוברי. בסיבוב הראשון הן זכו בניצחון טכני על . בסיבוב השני הן הפסידו ל 0:3.

בסבב תנחומים נבחרת ישראל השתתפה מהסיבוב השני בו היא ניצחה את  3:0. בהמשך היה ניצחון על  2:1. בחצי גמר תנחומים הנבחרת הפסידה ל 2:0.

## קישורים חיצוניים
*  נתוני משחק הגמר

קטגוריה:תחרויות טניס ב-1977
קטגוריה:הממלכה המאוחדת: תחרויות טניס
קטגוריה:גביע הפדרציה
קטגוריה:1977 בממלכה המאוחדת
רוסלאן מלינובסקי

**רוסלאן וולודימירוביץ' מלינובסקי** (באוקראינית: **Русла́н Володи́мирович Маліно́вський**; נולד ב-4 במאי 1993 בז'יטומיר) הוא כדורגלן אוקראיני המשחק בעמדות הקשר בקבוצת גנואה מליגת העל האיטלקית ובנבחרת אוקראינה.

## קריירת מועדונים
מלינובסקי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2010 עבר לקבוצה הבוגרת של המועדון. באופן רשמי היה שחקנה של שחטאר במשך כ 6 שנים, אך בפועל לא שיחק משחק אחד במדי הקבוצה. הוא שיחק תחילה במסגרת קבוצת המילואים של שחטאר לאחר מכן הושאל לקבוצת סבסטופול. בשנת 2014, לאחר שרוסיה סיפחה את חצי האי קרים, התפרק המועדון "סבסטופול". מלינובסקי חזר לדונצק והושאל שוב - הפעם לקבוצת זוריה לוהנסק. בעונת 2016/2017 הוא הושאל לקבוצת ראסינג גנק הבלגית. בתום העונה רכשה ראסינג את כרטיס השחקן של מלינובסקי מידי שחטאר. מלינובסקי הוחתם על חוזה לארבע שנים בקבוצה הבלגית.

ב-16 ביולי 2019 מלינובסקי חתם באטאלנטה מהסרייה א'.

ב-9 בינואר 2023 הושאל מלינובסקי לאולימפיק מרסיי עד לסוף העונה. בסיום העונה חתם באופן קבוע. ב-19 באוגוסט 2023 הושאל לגנואה עד לסוף העונה עם אופציית רכישה תמורת 10 מיליון אירו, וב-31 בינואר הוא נרכש סופית על ידי גנואה.

## קריירה בינלאומית
מלינובסקי שיחק בנבחרות הנוער ובנבחרת הנערים של אוקראינה. בשנת 2013 זומן לנבחרת הצעירה של אוקראינה. הוא שיחק 14 משחקים במדי הנבחרת הצעירה והבקיעה 2 שערים.

בנבחרת הלאומית של אוקראינה משחק מלינובסקי מאז מרץ 2015. משחקו הראשון במדי הנבחרת היה משחק ידידות מול .

נכלל בסגל נבחרת אוקראינה לטורניר יורו 2024.

## תארים
** [[סבסטופול (כדורגל)|סבסטופול]] **
* ליגת העל האוקראינית (1): 2012/13

** [[גנק (כדורגל)|גנק]] **
* ליגת העל הבלגית (1): 2018/19

** אישיים **
* שחקן העונה של גנק: 2018/19
* שחקן החודש בסרייה א' (2): מאי 2021, פברואר 2022
* גול החודש בסרייה א' (1): פברואר 2022
* מלך הבישולים בסרייה א' (1): 2020/21

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:ז'יטומיר: כדורגלנים
קטגוריה:כדורגלני שחטאר דונצק
קטגוריה:כדורגלני זוריה לוהנסק
קטגוריה:כדורגלני סבסטופול
קטגוריה:כדורגלני ראסינג גנק
קטגוריה:כדורגלני אטאלנטה
קטגוריה:כדורגלני אולימפיק מרסיי
קטגוריה:כדורגלני גנואה
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1993
בית המשפט החוקתי הפדרלי של גרמניה

ממוזער|אולם בית המשפט

**בית המשפט החוקתי הפדרלי** (בגרמנית: **Bundesverfassungsgericht**, או **BVerfG**) הוא בית המשפט העליון החוקתי של הרפובליקה הפדרלית של גרמניה, אשר הוקם על פי חוקת גרמניה (Grundgesetz). מאז הקמתו עם כינון הרפובליקה שלאחר מלחמת העולם השנייה, שוכן בית המשפט בעיר קרלסרוהה - מרוחק במכוון מן המוסדות הפדרליים האחרים בברלין (קודם לכן בבון ובערים אחרות).

עיקר תפקידו של בית המשפט הוא ביקורת שיפוטית, והוא רשאי להכריז על חקיקה בלתי חוקתית, ובכך הוא הופך אותה לבטלה. במובן זה, בית המשפט החוקתי הפדרלי דומה לבתי משפט עליונים אחרים בעלי סמכויות ביקורת שיפוטית, אך הוא מחזיק במספר סמכויות נוספות, והוא נחשב לאחד מבתי המשפט הלאומיים התוססים והחזקים ביותר בעולם. שלא כמו בתי משפט עליונים אחרים, בית המשפט החוקתי אינו שלב בלתי נפרד מתהליך השיפוט או הערעור (למעט מקרים הנוגעים למשפט בינלאומי חוקתי או פומבי), והוא אינו משמש כבית משפט רגיל לערעורים, כמו בתי המשפט הנמוכים או בית המשפט העליון הפדרלי, שעוסק בהפרות של חוקים פדרליים.

סמכותו של בית המשפט מתמקדת בסוגיות חוקתיות ובציות של המוסדות הממשלתיים לחוקה. תיקונים חוקתיים או שינויים שנעשו על ידי הפרלמנט כפופים לביקורת השיפוטית של בית המשפט, שכן הם חייבים להיות תואמים את העקרונות הבסיסיים ביותר של חוקי היסוד המעוגנים על ידי סעיף נצחי.

נוהג בית המשפט הוא בדרך כלל ביקורת חוקתית עצומה מצד אחד, והמשכיות של הריסון השיפוטי ותיקונים פוליטיים מאידך גיסא, יצרו מגן ייחודי של חוקי היסוד מאז מלחמת העולם השנייה ונתנו לו תפקיד משמעותי בדמוקרטיה המודרנית של גרמניה.

## הליך המינוי
לבית המשפט מתמנים שופטים על ידי בתי הפרלמנט, חצי מהבונדסראט וחצי מהבונדסטאג, כאשר לכל מינוי נדרש רוב של שני שלישים בבית, כאשר בבונסטראט רוב זה הוא מכלל חברי הבית, ובבונדסטאג - מקרב המצביעים, ובלבד שרוב זה יהיה רוב מכלל חברי הבית.

### בבונסטאג
מינוי שופט בבונסטאג נעשה על ידי הקמת ועדה בת 12 חברים המשקפת את יחסי הכוחות בבית, המוקמת בתחילת הכהונה של הבית. כל עבודת הוועדה והצבעותיה חשאיות. מועמדים שזכו לפחות בשמונה קולות יועברו לבחירה חשאית על ידי כלל חברי הבית. על מנת להיבחר נדרש להשיג רוב של שני שלישים מקרב המצביעים וגם שרוב זה יהיה רוב של כלל חברי הבית.

### בבונדסטראט
על פי החוקה, הדרישה היחידה היא שהמועמד ייבחר על פי רוב של שני שלישים מכלל חברי הבית.

## קישורים חיצוניים

* 

* 

## הערות שוליים

קטגוריה:גרמניה: חוק ומשפט
גרמניה
קטגוריה:קרלסרוהה
ג'ני פאנל

**ג'ני פאנל** (באנגלית: **Jenny Funnell**; נולדה ב-20 במאי 1963) היא שחקנית בריטית הידועה בעיקר מתפקידה כסנדי בקומדיית המצבים הבריטית "בחלוף השנים" בשנים 1992 עד 2005.

## ביוגרפיה
פאנל נולדה בניירובי שבקניה שהייתה אז קולוניה בריטית. יש לה אחות תאומה. המשפחה עברה לבריטניה כשהיא הייתה בת ארבע. היא החלה להופיע בתסכיתי רדיו כשעוד למדה בבית ספר למשחק. ב-1984 זכתה בפרס רדיו דרמה של ה-BBC על שם קרלטון הובס.

### קריירה
ההופעות הראשונות של פאנל בטלוויזיה היו באופרת הסבון "ברוקסייד" ב-1985, בסדרת המשטרה "ברג'ראק" ב-1988, ובפרק "Peril at End House" בעונה השנייה של הסדרה "פוארו" ב-1990.

פאנל החלה להופיע בתפקידים קומיים בהם בסדרה "בון" של ITV מ-1989, ובסרט הטלוויזיה "Norbert Smith: A Life". עוד שיחקה בתפקיד אורח בסיטקום "Drop the Dead Donkey" של ערוץ 4 ב-1994, ובקומדיה הרומנטית "מרק אהבה" (2005). ב-2003 השתתפה בפרק בסדרה "The Royal", ושיחקה בתפקידים שונים בדרמה הרפואית של ה-BBC "רופאים". ב-2006 הופיעה בפרק בסדרה המשטרתית "The Bill" של ITV.

החל מ-2009 דיבבה תשע דמויות שונות בסדרת משחקי הווידאו "Dark Souls" של חברת FromSoftware וכן במשחק "Bloodborne".

בתיאטרון שיחקה פאנל בעיבוד של "תבונה ורגישות" שהועלה בתיאטרון ווטרמיל בבנגור שבמערב ברקשייר באפריל 2014. בספטמבר 2015 הופיעה במחזה "What the Butler Saw" בתיאטרון היימרקט בבזינגסטוק.

### חיים אישיים
פאנל מתגוררת באנגליה עם בעלה ובתה.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1963
קטגוריה:בריטים שנולדו ב-1963
גביע הפדרציה 1979

**[[גביע הפדרציה]] 1979** הייתה התחרות ה-17 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון טניס במדריד. התחרות נערכה בחסות של קולגייט. 

התחרות החלה ב-30 באפריל בהשתתפות 32 נבחרות והסתיימה ב-6 במאי 1979.

המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם השמינית והרביעית ברציפות.

## מהלך התחרות

### משחק הגמר

## ישראל בתחרות
בנבחרת  השתתפו פאולינה פלד וחגית צוברי. בסיבוב הראשון הן נפגשו עם  והפסידו 0:3.

בסבב תנחומים ישראל הפסידה ל 2:1.

## קישורים חיצוניים
* נתוני משחק הגמר

קטגוריה:תחרויות טניס ב-1979
קטגוריה:תחרויות גביע הפדרציה במדריד
קטגוריה:גביע הפדרציה
יחסי סנט וינסנט והגרנדינים – צרפת

**יחסי סנט וינסנט והגרנדינים–צרפת** הם היחסים הדיפלומטיים הרשמיים שבין **[[סנט וינסנט והגרנדינים]]** לבין **[[צרפת|הרפובליקה הצרפתית]]**.

## סקירה כללית
משלחת מסנט וינסנט והגרנדינים, בהובלת שר הבריאות, השתתפה בכנס COP21 שהתקיים בלה בורז'ה מ-30 בנובמבר עד ל-12 בדצמבר 2015 ונושאו היה התנגדות להתחממות הגלובלית ושינוי האקלים. סנט וינסנט והגרנדינים, כמו רוב שכנותיה הקריביות, חתמה על הסכם פריז מוקדם מאוד והייתה אחת הראשונות בעולם לעשות כן.

המדינה נמצאת תחת פיקוח של היועץ הצרפתי לשיתוף פעולה אזורי שמקום מושבו בסנט לוסיה. צרפת מחזיקה סניף של אליאנס פרנסאייז (משרד ובית ספר לתרבות הצרפתית) בקינגסטאון, ברוב שנות הלימודים בבית הספר לומדים בין 200 ל-300 תלמידים. רוב הסיוע הצרפתי בסנט וינסנט והגרנדינים נעשה דרך האיחוד האירופי באמצעות קרן הפיתוח האירופית (EDF).

## ייצוג
* צרפת אינה מיוצגת בסנט וינסנט והגרנדינים בדרג השגרירות אלא באמצעות השגרירות שהיא מחזיקה בקסטריז, בירת סנט לוסיה. לעומת זאת, בדרג הקונסולרי צרפת מיוצגת בסנט וינסנט והגרנדינים וזאת באמצעות קונסוליה שהיא מחזיקה בקינגסטאון, בירת המדינה.
* סנט וינסנט והגרנדינים אינה מיוצגת בצרפת כלל.

## קישורים חיצוניים
* France and Saint Vincent and the Grenadines

## הערות שוליים

קטגוריה:ערכים ללא קטגוריות פיזיות - יחסי חוץ
גן אניד א. הופט

**גן אניד א. הופט** (באנגלית: **Enid A. Haupt Garden**) הוא גן ציבורי ששטחו 4.2 דונם המצוי בסמוך לטירת הסמית'וניאן במול שבמרכז וושינגטון בירת ארצות הברית. הגן תוכנן כייצוג מודרני של גן אמריקאני ויקטוריאני, כפי שאלה נראה מאמצע ועד שלהי המאה ה-19. הגן בא מקומו של גן קיים, אף הוא בסגנון ויקטוריאני, אשר הוקם לרגל חגיגות המאתיים לייסוד ארצות הברית בשנת 1976.

## היסטוריה
[שמאל|ממוזער|[ליידי בירד ג'ונסון, הגברת הראשונה של ארצות הברית (מימין) מטייל בגן עם התורמת אניד א. הופט (משמאל)]]
הגן נחנך ב-21 במאי 1987 כחלק מעיצוב מחדש של גן "הטירה" (בניין הסמיתו'ניאן), והוא נקרא על שם אניד א. הופט, אשר תרמה את העלות של 3 מיליון דולר- עלות הבנייה והתחזוקה.
בתחילה פנו אל הופט בבקשה לממן גינת זן קטנה בתוך החצר, לאחר סקירה של תוכניות הופט אמרה שהיא "לא מעוניינת לממן רק גן זן...אני מעוניינת רק לממן את כל הגן."

תוכנית העיצוב מחדש של החצר ושל גני הסמית'סוניאן היו חלק מהחזון של מזכיר הסמית'סוניאן, ס. דילן ריפלי, שחשב כי חוויית המוזיאון צריכה לצאת מבנייני המוזיאונים אל השטחים החיצוניים המקיפים אותם.

## גלריית תמונות

Moving Magnolia Trees for Haupt Garden.jpg|שתילת עצי מגנוליה בגני הופט
Ribbon Cutting Ceremony for AMSG & NMAfA.jpg|טקס חנוכת הגנים - 1987
Visitor Playing in Pool of Water.jpg|מבקר משחק בבריכה בפארק.
NMAfA and Haupt Garden in the Spring.jpg|הגן באביב.
Smithsonian-castle-haupt-garden.jpg|הטירה והגן.
Smithsonian-haupt-garden-carriage-gates.jpg|שערי הטירה.
Enid A. Haupt Garden, Washington, D.C. (2013) - 03.JPG|שערי הטירה.
Smithsonian-haupt-garden-planters.jpg|
Smithsonian-haupt-garden-urn.jpg|
Smithsonian-haupt-moon-gate1.jpg|שער הירח
Smithsonian-haupt-moongate2.jpg|שער הירח
Smithsonian-haupt-moongate3.jpg|שער הירח
Smithsonian-haupt-moongate-castle.jpg|בריכת שער הירח, והטירה.
Smithsonian-haupt-moongate-pool-castle.jpg|בריכת שער הירח, והטירה
Smithsonian-haupt-moongate-pool.jpg|בריכת שער הירח
USA-Enid A Haupt Garden.jpg|בשמאל התמונה - שערי הטירה


## קישורים חיצוניים

* 

* אתר הגן באתר מוזיאון הסמית'סוניאן
* הגנים באתר אוספי הסמית'סוניאן

## הערות שוליים

קטגוריה:המול
קטגוריה:מוזיאוני הסמית'סוניאן
קטגוריה:וושינגטון די. סי.: פארקים
נבחרת גביע בילי ג'ין קינג של רומניה

**נבחרת גביע בילי ג'ין קינג של רומניה** היא נבחרת הטניס של רומניה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1973. בסוף שנות ה-70/תחילת שנות ה-80 היא הייתה הנבחרת החזקה שהייתה מגיע לרבע גמר וחצי הגמר בשנת 1973.

נכון לשנת 2025 שיחקה רומניה מאז תחילת השתתפותה בגביע בילי ג'ין קינג/גביע הפדרציה 145 משחקים בינלאומיים, בהם ניצחה 82 פעמים.

## הישגי הנבחרת

## קישורים חיצוניים

* נבחרת טניס הנשים של רומניה - דף הנבחרת מאתר גביע בילי ג'ין קינג

## הערות שוליים

רומניה
טניס
טניס
Hold Tight (שיר של מדונה)

**Hold Tight** (בעברית: **החזיקו חזק**) הוא סינגל שהוקלט על ידי הזמרת האמריקאית מדונה. השיר יצא לאור ב-24 ביולי 2015, כסינגל הרביעי מתוך אלבומה ה-13, Rebel Heart. את השיר כתבה מדונה ביחד עם דיפלו, מוזלה, טובי גד, אריאל ראצ'שייד ו-MNEK.

## ביקורות
באתר המוזיקה Idolator, פורסם סיקור מקיף על השיר ב-1 ביוני 2018.

## וידאו קליפ
רגע לפני שיצא כסינגל הרביעי מתוך האלבום, הוחלט כי לשיר לא יצולם ווידאו קליפ, ובמקום הקליפ שלא צולם החליטה מדונה לעלות תמונה אשר תכיל בתוכה את השיר כדי שתתאפשר שמיעה של השיר.

התמונה זכתה להצלחה נאה ונכון לאוקטובר 2017, מונה הצפיות שלה עומד על כ-1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שנכתבו על ידי MNEK
קטגוריה:שירים שהופקו על ידי מדונה
קטגוריה:שירי אלקטרו
קטגוריה:סינגלים בהוצאת אינטרסקופ רקורדס
למבורגיני מיורה קונספט

**למבורגיני מיורה קונספט** (באיטלקית: **Lamborghini Miura concept**) היא מכונית קונספט, 4 מושבים, בתצורת מכונית ספורט. דגם אב טיפוס יוצר על ידי חברת המכוניות למבורגיני האיטלקית בשנת 2006.

יוצרה יחידה אחת בלבד.

## תמונות

קובץ:2006FOS - Lamborghini Miura Concept - 003.jpg|למבורגיני מיורה קונספט
קובץ:Lamborghini Miura concept.jpg|למבורגיני מיורה קונספט
קובץ:Musée Lamborghini 0061.JPG|למבורגיני מיורה קונספט

## ראו גם
* למבורגיני מיורה
## קישורים חיצוניים

* למבורגיני מיורה קונספט (2:19 דקות), יו-טיוב

## הערות שוליים

קטגוריה:מכוניות על
קטגוריה:מכוניות ספורט
מיורה קונספט
קטגוריה:דגמי מכוניות שהושקו ב-2006
קטגוריה:כלי רכב איטלקיים
קטגוריה:מכוניות קונספט
בוקל GT ספורט קופה

**בוקל GT ספורט קופה** (באנגלית: **Buckle Sports Coupe**) היא מכונית ספורט, 2 דלתות, (מושבים 2+2), בעלת מרכב פיברגלאס, אשר יוצרה על ידי חברת "Buckle Motors Pty Ltd" ה-אוסטרלית בין השנים 1957–1959.
## בוקל GT ספורט קופה
סך הכול יוצרו 20 יחידות.

תאוצת דגם ה-"בוקל GT ספורט קופה" 0-100 קמ"ש היא 11.4 שניות.

מחיר היחידה בהשקה עמד על 1,875 לירות שטרלינג, באוסטרליה.

חברת "Buckle Motors Pty Ltd" בנתה את הדגם גוגומוביל דארט (1959-1961).

## תמונות

קובץ:1958 Buckle Sports coupe (25007679022).jpg | בוקל GT ספורט קופה, שנת 1958
קובץ:1958 Buckle Sports coupe (25032569651).jpg | בוקל GT ספורט קופה, שנת 1958
קובץ:1958 Buckle Sports coupe (25032595531).jpg | בוקל GT ספורט קופה, שנת 1958
קובץ:1959 Buckle Sports Coupe (20542609951).jpg | בוקל GT ספורט קופה, שנת 1959
קובץ:Buckle GT (14967951258).jpg | בוקל GT ספורט קופה
קובץ:Buckle coupe.JPG | בוקל GT ספורט קופה
קובץ:1956 Buckle GT coupe (6102421761).jpg| בוקל GT ספורט קופה
קובץ:1959 Buckle Sports Coupe (20542556361).jpg | בוקל GT ספורט קופה, שנת 1959
קובץ:Buckle GT (15088956253).jpg | לוגו דגם "בוקל GT ספורט קופה"


## לקריאה נוספת
* בוקל GT ספורט קופה  (bolwellcarclubnsw)
* דגם בוקל GT ספורט קופה (revolvy)

## קישורים חיצוניים

* בוקל GT ספורט קופה (12:31 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות עשויות פיברגלס
קטגוריה:דגמי מכוניות שהושקו ב-1957
קטגוריה:כלי רכב המיוצרים באוסטרליה
סרגיי פסיאקוב

**סרגיי אלכסנדרוביץ' פסיאקוב** (ברוסית: **Серге́й Алекса́ндрович Песьяко́в**; נולד ב-16 בדצמבר 1988 באיוואנובו שברוסיה) הוא כדורגלן רוסי המשחק בעמדת השוער בקבוצת קריליה סובייטוב סמרה.

בשנים 2009–2017 הוא היה רשום ב"ספרטק מוסקבה", אך רוב התקופה הוא היה בהשאלה לקבוצות רוביות אחרות. הוא חזר לשחק בספרטק בעונת 2013/14, אך בשל פציעה בסוף העונה החולף על ידי אנטון מיטריושקין. בעונת 2014/15 הוא שיחק עבור ספרטק רק במשחק בודד ולא הצליח לחזור לעמדת השוער הראשון.

ביוני 2017 חתם ברוסטוב.

## תארים
;קבוצתיים
*  **ספרטק מוסקבה**
** אליפות רוסיה - 2016/17
*  **ספרטק-2 מוסקבה**
** מקום ראשון בליגה הרוסית השנייה: 2014/15 (אזור מערב)

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:שוערי כדורגל רוסים
קטגוריה:כדורגלנים רוסים
קטגוריה:כדורגלני שיניק ירוסלבל
קטגוריה:כדורגלני ספרטק מוסקבה
קטגוריה:כדורגלני טום טומסק
קטגוריה:כדורגלני רוסטוב
קטגוריה:כדורגלני אנז'י מחצ'קלה
קטגוריה:כדורגלני קריליה סובייטוב סמרה
קטגוריה:רוסים שנולדו ב-1988
לאוניד קוצ'וק

**לאוניד סטניסלבוביץ' קוצ'וק** (ברוסית: **Леони́д Станисла́вович Кучу́к**; נולד ב-27 באוגוסט 1959 במינסק שבבלארוס) הוא כדורגלן עבר ומאמן בלארוסי.

## תארים
### תארים כמאמן
;קבוצתיים
* **שריף**
**אליפות מולדובה **(6)**: 2003/04, 2004/05, 2005/06, 2006/07, 2007/08, 2008/09
**הגביע המולדובי **(3)**: 2005/06, 2007/08, 2008/09
**הסופרקאפ המולדובי **(3): 2004. 2005. 2007
**גמר [[הגביע המולדובי]]: 2003/04
**[[גביע חבר המדינות]]: 2009
* **לוקומוטיב**
** מקום שלישי ב[[ליגת העל הרוסית בכדורגל|ליגת העל הרוסית]]: 2013/14
* **קובאן קרסנודאר**
**גמר [[הגביע הרוסי בכדורגל|הגביע הרוסי]]: 2014/15
;אישיים
**מאמן השנה ב[[ליגת העל המולדובית]]: 2009
**מאמן השנה ב[[ליגת העל האוקראינית]]: 2011/12
** מאמן החודש ב[[ליגת העל הרוסית בכדורגל|ליגת העל הרוסית]]: **(2)''' אוגוסט, נובמבר 2013
**מאמן השנה בבלארוס: 2013

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף המאמן באתר הרשמי של רוסטוב

קטגוריה:כדורגלנים סובייטים
קטגוריה:כדורגלנים בלארוסים
קטגוריה:מגני כדורגל סובייטים
קטגוריה:מגני כדורגל בלארוסים
קטגוריה:כדורגלני דינמו מינסק
קטגוריה:מינסק: כדורגלנים
קטגוריה:כדורגלני הומל
קטגוריה:כדורגלני ויטבסק
קטגוריה:מאמני ארסנל קייב
קטגוריה:מאמני קובאן קרסנודאר
קטגוריה:מאמני לוקומוטיב מוסקבה
קטגוריה:מאמני רוסטוב
קטגוריה:מאמני כדורגל בלארוסים
קטגוריה:בלארוסים שנולדו ב-1959
Confessions Tour

**Confessions Tour** הוא סיבוב ההופעות השביעי של הזמרת מדונה על מנת לקדם את אלבומה העשירי, *[[Confessions on a Dance Floor]]*. כבר בנובמבר 2005, אישרה שתצא לסיבוב הופעות לקידום האלבום עליו עבדה עם ג'יימי קינג שאיתו עבדה על סיבובי הופעות קודמים.

רשימת השירים הכילה שירים מהאלבום הנתמך לצד להיטים מאלבומים קודמים. החזרות לסיבוב ההופעות התחילו ב-2006. במהלך סיבוב ההופעות ביקרה באירופה, אמריקה הצפונית ואסיה אך לא באוסטרליה מה שגרם לה לפרסם הודעת התנצלות באתר שלה.

## רקע וחלוקה
ההופעה חולקה לארבעה חלקים: רכיבה, בדואים, גלאם-פאנק ודיסקו. הרוכבים הופיעו עם סוסים, בחלק של הבדואים שולבו מסרים, בחלק של הגלאם-פאנק מדונה ניגנה בגיטרה חשמלית והחלק של הדיסקו כלל בעיקר ריקודים. סיבוב ההופעות זכה לביקורות חיוביות והצלחה מסחרית אדירה, גם במכירות הכרטיסים.

לאור ההצלחה הגדולה נוספו תאריכים נוספים.

## הצלחה
לאחר סיום סיבוב ההופעות הוא גרף 194.7 מיליון דולר, ובכך הוכתר כסיבוב ההופעות הנשי השני המצליח ביותר מבחינה מסחרית אי פעם עם 1.2 מיליון איש שצפו בו ב-60 יעדים בלבד.

בנוסף לכך, הוא היה לסיבוב ההופעות הרווחי ביותר לשנת 2006 וזכה בפרסים, בין היתר בפרס "Most Creative Stage Production" מטעם מגזין "פולסטאר", ובפרס "Top Boxscore" בטקס פרסי "Billboard Touring Awards".

## ביקורות
אם כי למרות הביקורות החיוביות הביצוע של השיר "Live to Tell", בו מדונה תלויה על צלב שעל ראשה זר קוצים ושרה את השיר גרפו ביקורות שליליות קשות מצד קבוצות דתיות ואף המופע שלה ב-Rome's Stadio Olimpico, הוגדר כפעילות איבה כנגד הכנסייה הקתולית. בתגובה, מדונה אמרה כי המטרה הייתה לעורר את המודעות כלפי הרעב והעוני באפריקה.

המופע הקולט ושודר ברשת *[[NBC]]* בארצות הברית ובנוסף גם בממלכה המאוחדת ובנוסף גם יצא לו די וי די הנושא את שם המופע.
## רשימת השירים
# ממוזער|מדונה בתחילת ההופעה, אחרי שיצאה מכדור דיסקו היא שרה את השיר Future Lovers[ממוזער|מדונה במהלך ביצוע השיר [Hung Up]]"Future Lovers" / "I Feel Love" 
# "Get Together"
# "Like a Virgin"
# "Jump"
# "Confessions" (גרסה עם רקדנים) (משולב עם השיר "Live to Tell")
# "Live to Tell"
# "Forbidden Love"
#"Isaac"
# "Sorry" (רמיקס של הפט שופ בויז)
# "Like It or Not"
# "Sorry" (רמיקס) (גרסה עם קליפ)
# "I Love New York"
# "Ray of Light"
# "Let It Will Be" (רמיקס של הפייפר פייסס)
# "Drowned World/Substitute for Love"
# "(Paradise (Not for Me"
# "The Duke Mixes the Hits" (גרסה עם קליפ) (רמיקס של השירים "Borderline" ,"Erotica" ,"Dress You Up" ,"Holiday" ו-"Disco Inferno")
# "Music Inferno" (רמיקס של השירים "Disco Inferno" ו-"Where's the Party")
# "Erotica" (משולב עם השיר "You Thrill Me")
# "La Isla Bonita"
# "Lucky Star" (משולב עם השיר "" ו-"Hung Up")
# "Hung Up" (משולב עם השיר "Lucky Star")
מאמר:
## תאריכי הופעות
[ממוזער|מדונה על צלב במהלך ביצוע השיר [Live to Tell|Live To Tell.

ההופעה גררה ביקורות חריפות מצד ארגונים דתיים נוצריים.]]ממוזער|מדונה במהלך ביצוע השיר Jump

## קישורים חיצוניים

## הערות שוליים

קטגוריה:סיבובי הופעות מ-2006
קטגוריה:סיבובי הופעות של מדונה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:מחלוקות במוזיקה
All of the Stars

"**All of the Stars**" (בעברית: "**כל הכוכבים**") הוא שיר שבוצע על ידי הזמר-יוצר הבריטי אד שירן, אשר הושמע במהלך הסרט אשמת הכוכבים, וכן השיר הראשון של אלבום הפסקול, *The Fault in Our Stars (Music from the Motion Picture)*. השיר אף מופיע בגרסת הדלוקס הפיזית שבאלבום השני של שירן, x.

שירן אמר כי השיר היה "בהשראת הסרט כולו, רק רוצה להיות עצוב, אך עדיין באופוריה ומרים את האנשים מעט". הסרט, על נער גוסס מסרטן שמתאהב בבת נוער אחרת חולת סרטן, ועוסק בחשיבות האהבה מול המוות.

## וידאו קליפ
הקליפ הועלה בבכורה ליוטיוב ב-9 במאי 2014. הווידאו ברובו הוא מילולי, ואינו כולל קטע כלשהו קטע מהסרט. איגוד תעשיית ההקלטות האמריקאי העניק לשיר את תואר הזהב.

## קאברים
ג'קי אוונצ'ו פרסמה סינגל ווידאו קליפ בתור קאבר לשיר באוגוסט 2015.

## מיקומי שיא

## קישורים חיצוניים

## הערות שוליים

קטגוריה:שירי 2014
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קלאודמוס מלכוס

**קלֵאוֹדֵמוֹס מַלכוֹס** (ביוונית: ‘Κλεόδημος Μάλχος; סביב 200 לפנה"ס) היה סופר יהודי שמפרי עטו שרדו רק מספר שורות המצוטטות בספרו של ההיסטוריון יוסף בן מתתיהו, "קדמוניות היהודים", שציטט אותן מדברי הסופר היווני אלכסנדר פוליהיסטור:
:.

הקטע הזה, מתוך "קדמוניות היהודים", צוטט על ידי אוסביוס מקיסריה בחיבורו "הכנה לבשורה". כל הסיפור הזה, עם שינוי קל (סופון, שנקרא אצלו "סופקס", הוא בנו של הרקלס ואבי דיודורוס), נמצא גם אצל פלוטרכוס.

שמו השמי של קלאודמוס, "מלכוס", היה נפוץ מאוד בפיניקיה וסוריה וחוקרים שונים סברו שייתכן והוא לא היה יהודי, אלא פיניקי, סורי או שומרוני.

## קישורים חיצוניים
* קלאודמוס מלכוס, באתר Early Jewish Writings 
* מלכוס (קלאודמוס הנביא), באנציקלופדיה היהודית 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים יהודים
קטגוריה:היסטוריוגרפיה יוון העתיקה
קטגוריה:מחברים כותבי יוונית
קטגוריה:אישים שחיו במאה ה-2 לפנה"ס
קטגוריה:אישים שחיו במאה ה-3 לפנה"ס
Smart tv

**smart tv** היה שירות טלוויזיה בישראל בטכנולוגיית ה-OTT של חברת טריפל סי. השירות הושק ב-27 באפריל 2017. לאחר ההשקה הגיע השירות לשיא של 5,000 לקוחות אולם לאחר מכן ירד מספר הלקוחות לפחות מ-1,000.

ב-31 באוקטובר 2018 ירד השירות מהאוויר בשל פופולריות נמוכה ועלויות גבוהות.

## רקע
עד לסוף שנת 2014 נשלט שוק הטלוויזיה הרב-ערוצית בישראל על ידי חברות הטלוויזיה הוט ו-yes. רפורמת הסלולר בשנת 2011 אילצה את חברות הסלולר השונות לחפש אפיקי הכנסה חדשים, לאחר שזה מהטלפונים הסלולריים נפגע משמעותית, וחברת סלקום החליטה להיכנס לשוק הטלוויזיה ולהפוך לקבוצת תקשורת. Smart הייתה השחקנית השנייה שנכנסה לשוק הטלוויזיה באפריל 2017.

באוקטובר 2017 הודיעה חברת טריפל סי על ביטול ההסכם עם חברת וונטייז ושירות Smart tv הוצב בסכנה. עם זאת, שידורי הפלטפורמה נמשכו.

ב-31 באוקטובר 2018 הופסקה פעילות הפלטפורמה שזכתה למנויים מעטים.

## תכנים
תוכני השירות הורכבו מערוצי עידן+, ערוצים המשודרים על גבי רשת האינטרנט וספריית VOD. כמו כן בשירות פיצ'ר שאפשר צפייה בכל התוכניות בכל הערוצים עד שבוע אחורה. כמו כן ניתן לגשת מהשירות לתכנים של נטפליקס, הכרוכים בתשלום נוסף.

### רשימת ערוצים
תוכני השירות כללו את ערוצי עידן+, כאן 11, קשת 12, רשת 13, ערוץ עשר, כאן חינוכית, מַכַּאן 33, ערוץ הכנסת, ערוץ 20 וערוץ 24. כמו כן שודרו הערוצים הבאים:

* ערוץ הידברות
* ויוה וויוה פלוס
* Travelxp
* Bollywood HD
* Fashion One

#### ערוצי מוזיקה

* Trace Urban
* classica
*Stingray iConcerts
* Stingray Vibe
* Stingray RETRO
* Stingray Lite TV

#### ערוצי ה[[לייף סטייל]] של Scripps
* travel channel
* food network
* fine living

#### ערוצי ילדים
* Duck TV
* smart קטנטנים
* ENGLISH CLUB TV

#### ערוצי ספורט

* Motorvision TV
* Nautical Channel
* Fight Channel

## קישורים חיצוניים
* 

* שיחקנו עם Smart: הטלוויזיה המוזלת של טריפל סי
* 

## הערות שוליים

קטגוריה:ישראל: טלוויזיה רב ערוצית
מכשפות אנאגה

**מכשפות אנאגה** היו, על פי האמונה העממית, נשים שהתארגנו בקבוצות מקודשות באזור ההררי של אנאגה בצפון-מזרח האי טנריפה (באיים הקנריים, ספרד).

האזור נקרא "אל באילדרו", על שם הריקודים של המכשפות סביב המדורה. האמונה הייתה שהנשים היו יורדות לחוף לשחות בים בעירום. עם הזמן, כשהגיעו לאזור סיפורי ערפדים ממזרח אירופה, גם הסיפורים אודות נשות ההרים התפתחו, והחלו לספר עליהן שהן מוצצות דם, בעיקר של תינוקות בעריסותיהם.

בין הסיפורים מהאזור, הייתה האמונה שהנשים אורבות לגברים בחוף כדי לפגוע בהם, כאשר הן לוקחות את קרבנותיהן לטקסיהן בהרים, רוקדות סביב המדורה כל הלילה כדי לאשרר את בריתן עם השטן, ואז זורקות את הקרבנות על המדורה.

ישנה תאוריה כי מקורה של אגדת המכשפות נטועה בקבוצות פגאניות שפעלו באזור, והפולחנים שערכו היו של הגואנצ'ים למען הגשם. הכנסייה הקתולית ראתה בפולחני הדת מעשי כישוף, ובדת עצמה כפירה, וביקשה למגרם, ולכן הופצו הסיפורים כדי לעשות ליושבי ויושבות ההרים דה-לגיטימציה.

## הערות שוליים

קטגוריה:מכשפות בפולקלור
סי קאדור בן גבריט

**סי קאדור בן גבריט** (או **סי קאדור בנגאבריט**, בערבית: **سي قدور بن غبريط**, כינוי נוסף: **עבד אל-קאדר בן גבריט**; נולד בסידי בל-עבאס, אלג'יריה 1868 – פריז, 1954) היה מייסד המסגד הגדול של פריז אשר במהלך מלחמת העולם השנייה, בזמן שצרפת של וישי שיתפה פעולה עם גרמניה הנאצית, הבריח למסגד כ-100 יהודים מאלג'יריה ומאירופה. הוא סיפק להם מחסה ותעודות לידה מוסלמיות מזויפות, ובכך הצליח להגן עליהם מרדיפות הגרמנים. פעולות אלו זיכו אותו בצלב הגדול של לגיון הכבוד.

ב-3 באפריל 2005 הוגשה ליד ושם בקשה להכרה בבן גבריט כחסיד אומות העולם. למרות זאת הוא לא הוכר כחסיד אומות העולם. לפי יד ושם, הסיבה לכך היא שלא אותרו ניצולים אשר בן גבריט הציל או תיעוד ארכיוני לכך.

בשנת 2011 הופץ הסרט הצרפתי "האנשים החופשיים" (בצרפתית: Les hommes libres), המגולל את סיפורו של בן גבריט.

## קישורים חיצוניים

* 

## הערות שוליים

קטגוריה:קצרמר אסלאם
קטגוריה:מצילים בשואה: צרפת
קטגוריה:אנשי דת אלג'יראים
קטגוריה:מצילים בשואה: מוסלמים
קטגוריה:מעוטרי אות לגיון הכבוד
קטגוריה:מעוטרי מדליית הרזיסטנס
קטגוריה:מוסלמים צרפתים
קטגוריה:צרפתים שנולדו ב-1868
קטגוריה:צרפתים שנפטרו ב-1954
קטגוריה:אלג'יראים שנפטרו במאה ה-20
יחסי גינאה המשוונית – צרפת

**יחסי גינאה המשוונית–צרפת** הם היחסים הדיפלומטיים הרשמיים שבין **[[גינאה המשוונית|רפובליקת גינאה המשוונית]]** לבין **[[צרפת|הרפובליקה הצרפתית]]**.

## סקירה כללית
גינאה המשוונית החלה לפתח את קשריה עם צרפת בשנות השמונים המוקדמות בהנחיית הנשיא תאודורו אוביאנג נגמה מבאסוגו. יש למדינה קשרים כלכליים חזקים עם צרפת עקב הנפט הזול יחסית בה והיותה המדינה העשירה ביותר באפריקה.

לאחר תקופה של התעצמות היחסים, היחסים הכלכליים עם צרפת האטו בשנת 2016. עם זאת, צרפת נותרה שותפה מסחרית חשובה של גינאה המשוונית וכ-40 חברות צרפתיות פועלות מהמדינה. מספר מרשים בהתחשב בגודלה הקטן של המדינה והיותה מדינה אפריקנית באזור עני. צרפת מפעילה פרויקטים בגינאה הצרפתית לשיפור איכות החיים בה והיא המדינה הראשונה בעולם לעשות כן בגינאה המשוונית.

## ייצוג
* צרפת מיוצגת בגינאה המשוונית בדרג השגרירות באמצעות השגרירות הרשמית שהיא מחזיקה במלאבו, בירת המדינה.
* גינאה המשוונית מיוצגת בצרפת בדרג השגרירות באמצעות השגרירות הרשמית שהיא מחזיקה בפריז, בירת המדינה.

## קישורים חיצוניים
* France and Equatorial Guinea, משרד החוץ הצרפתי (בצרפתית).

## הערות שוליים

קטגוריה:ערכים ללא קטגוריות פיזיות - יחסי חוץ
בריט רוברטסון

**בריטני ליאנה רוברטסון** (באנגלית: **Brittany Leanna Robertson;** נולדה ב-18 באפריל 1990) היא שחקנית אמריקאית המוכרת בעיקר בשל גילום הדמות לוקס קסידי בסדרה "חיים בלתי צפויים", קייסי בלייק בסדרה "המעגל הסודי", אנג'י מקאליסטר בסדרה "בתוך הבועה", וקייסי ניוטון בסרט "בחזרה למחר".

## ביוגרפיה
בריט נולדה בשארלוט, קרוליינה הצפונית שבארצות הברית. בתם של בוורלי (לבית הייז) וריאן רוברטסון, בעל מסעדה. רוברטסון היא הבכורה משבעה ילדים. לאחר גירושי הוריה, התגוררה תקופה קצרה עם אמה, שתי אחיותיה ואחיה הקטן בגרינוויל, קרוליינה הדרומית. מנישואיו השניים של אביה, יש לבריט עוד שלושה אחים למחצה, אחות ושני אחים.

כשהייתה בת 14 עברה רוברטסון ללוס אנג'לס לאודישן של פיילוט טלוויזיוני. סבתה, שולר רוברטסון באה איתה. היא מסתדרת בכוחות עצמה מאז שחזרה סבתה לביתה, כאשר רוברטסון הייתה בת שש עשרה. היא גם שהתה במשך תקופה בצ'סטר, קרוליינה הדרומית עם סבה וסבתה, שולר וג'רי, במשך כמה חודשים בזמן שצילמה "The Ghost Club".

## קריירה
רוברטסון החלה להופיע בתפקידים שוליים בסדרות כגון "פאוור ריינג'רס כוח הזמן" ו-"CSI", ובסרט הטלוויזיה "*Growing Pains: Return of the Seavers", וגילמה את ויולט* בדרמה של רודריגו גרסיה "אמהות וילדים" בכיכובה של נעמי ווטס.

פריצת דרכה החלהבשנת 2010 כשהחלה לככב בסדרה "חיים בלתי צפויים" במשך שתי עונות. בהמשך השנה שיחקה גם בסרט "תיכון אבלון" ששודר בערוץ דיסני. בשנת 2011 החלה לככב בסדרה "המעגל הסודי" מבית CW. בשנת 2012 כיכבה לצד דילן או'בריאן בסרט "הפעם הראשונה"

בשנת 2013 שיחקה בסרט הקולנוע ארנב לבן לצד ניק קראוזה וסאם טראמל. באותה שנה שיחקה בסרט הטעות הגדולה.

בשנת 2015 שיחקה בסרט "בחזרה למחר" מבית וולט דיסני. באותה שנה כיכבה בסרט "אהבה למרחקים ארוכים". בשנת 2016 שיחקה בדרמה "מר צ'רץ'" בכיכובו של אדי מרפי, ושיחקה בתפקיד משני בסרט "יום האם". בשנת 2017, שיחקה בסרטים "נשמה של כלב" ו"המקום בינינו".

בשנת 2018 החלה לככב לצד הופ דייוויס בדרמה המשפטית של רשת ABC, "לטובת הכלל" בתור סנדרה בל. הסדרה בוטלה לאחר שתי עונות.

ב-2022 החלה לשחק בסדרה הטירון: סוכנת חדשה בכיכובה של ניסי נאש, בתור הסוכנת המיוחדת לורה סטנסן.

## חיים אישיים
משנת 2012 ניהלה מערכת יחסים עם השחקן דילן או'בריאן אותו פגשה על סט הסרט ה"פעם הראשונה". בשנת 2018 השניים נפרדו.

## פילמוגרפיה
### סרטים

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
סרגיי פוגודין

**סרגיי אנטוליוביץ' פוגודין** (באוקראינית: **Сергій Анатолійович Погодін**; נולד ב-29 באפריל 1968 בעיר רובז'נויה שבמחוז וורושילובגרד) הוא כדורגלן עבר סובייטי-אוקראיני ששיחק בעמדות הקשר בקבוצות שונות בליגת העל האוקראינית ובליגה הישראלית. לאחר פרישה ממשחק פעיל פנה לקריירת אימון.

## ביוגרפיה
פוגודין גדל במחלקת הנוער של מועדון הכדורגל זוריה לוהנסק. בשנת 1985, בהיותו בן 17, עלה להרכב הקבוע של הקבוצה הבוגרת של המועדון (ששיחקה אז בליגת המשנה הסובייטית). לאחר שתי עונות בזוריה עבר פוגודין לקבוצת הפאר דינמו קייב מהליגה הסובייטית הבכירה. במשך שתי עונות שותף רק בשלושה משחקי ליגה, אך בשנת 1989 זומן לסגל הנבחרת הצעירה של ברית המועצות, עמה השתתף באליפות אירופה לנבחרות צעירות בשנת 1990, בה זכתה  ברית המועצות במקום הראשון. באותה שנה שב לתקופה קצרה לזוריה לוהנסק ולאחר מכן עבר לקבוצת צמרת אחרת - שחטאר דונצק. עם כינון אוקראינה העצמאית זומן פוגודין לסגל נבחרת אוקראינה, במדיה רשם הופעה אחת במשחק ידידות מול .

בשנת 1993 עזב פוגודין את אוקראינה, שיחק ברודה ההולנדית ובספרטק מוסקבה הרוסית, אך בשתי הקבוצות הללו לא מצא את מקומו בהרכב ובסופו של דבר חזר לשחטאר. לאחר תקופה קצרה במרידה הספרדית, הגיע בינואר 1996 לישראל וחתם בקבוצת הפועל תל אביב, במדיה שיחק שנה וחצי וכבש חמישה שערים בליגה הבכירה בישראל. בשנת 1998, לאחר סיום החוזה, עזב את ישראל וחזר לאוקראינה. את הקריירה המקצוענית שלו סיים פוגודין בקבוצת נעוריו זוריה לוהנסק בשנת 2002.

בסוף הקריירה שלו שימש פוגודין מאמן-שחקן בקבוצת זוריה לוהנסק. בשנים 2006–2009 אימן את קבוצת טיטאן דונצק מהליגה האוקראינית השנייה.

## תארים
* מקום ראשון באליפות אירופה בכדורגל עד גיל 21: 1990
* גביע ברית המועצות בכדורגל : 1990
* הגביע האוקראיני: 1995

## קישורים חיצוניים

קטגוריה:קשרי כדורגל אוקראינים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני זוריה לוהנסק
קטגוריה:כדורגלני הפועל תל אביב
קטגוריה:כדורגלני רודה
קטגוריה:כדורגלני מרידה
קטגוריה:כדורגלני שחטאר דונצק
קטגוריה:כדורגלני ספרטק מוסקבה
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1968
דגל ת'אנדר ביי

**דגל ת'אנדר ביי** הוא דגלה של העיר ת'אנדר ביי שאונטריו, קנדה. הדגל אומץ בשנת 1972. הערים התאומות של ת'אנדר ביי, פורט ויליאם ופורט ארתור התאחדו עמה ב-1970, וראש העיר סול לסקין רצה למתג את העיר החדשה באמצעות דגל ייחודי. העירייה ערכה תחרות על עיצוב הדגל, אשר בה זכה קליף רדן.

לדגל יחס האורך/גובה של 1:2, ובו נראית שמש העולה מאחורי הסליפינג ג'יאנט על רקע שמים זהובים. הצבע הכחול מסמל את ימת סופיריור. עלה המייפל, סמל קנדה, משמש בדגל כשמש זורחת. נעשה שימוש בצבעים זהב וירוק מאחר שהם צבעי העיר של מפרץ ת'אנדר.

## ראו גם
* ת'אנדר ביי

## קישורים חיצוניים

* 

ת'אנדר ביי
תרחיש רדיפת-זנב

בקרבות אוויר, **תרחיש רדיפת-זנב** (באנגלית: Tail-chase engagement), שלעיתים מכונה גם **תרחיש גזרה אחורית**, הוא תרחיש בו טיל אוויר אוויר או מטוס סילון
רודף אחרי מטוס אחר, בעוד מטוס המטרה הזה נע באופן יחסי בדיוק החוצה מהתוקף. בתרחיש כזה השימוש בתותחים או בטילים עם ביות תת-אדום הוא קל בהרבה בגלל התנועה הזוויתית המינימלית של המטרה ביחס לתוקף (בתרחיש רדיפת-זנב אידיאלי היא למעשה אפס) והעובדה שנחיר פליטת הסילון החם של המנוע מצביע ישירות אל התוקף, מה שהופך את משימת העקיבה של ראש הביות של הטיל לקלה בהרבה.

לטילים יש בדרך כלל סיכוי גבוה יותר לפגוע במטרה בתרחיש רדיפת-זנב בגלל ההפחתה הדרסטית בקצב הסגירה. אם הטיל נע במהירות 2.5 מאך ומטוס המטרה במהירות 1 מאך, קצב הסגירה המינימלי של 1.5 מאך פירושו שהטיל יהיה מסוגל להגיב בקלות יותר לתמרוני חמיקה שמטוס המטרה עשוי לבצע, בהשוואה למשל לתרחיש ירי חזיתי. טילים בדרך כלל יכולים לתמרן מהר יותר מאשר מטוסים ובתרחיש רדיפת-זנב למטרה אין שום יתרון אמיתי על פני הטיל; התאוצה הנדרשת מהטיל בניווט יחסי אמיתי (TPN - True Proportional  Navigation) כדי לשמור על נתיב התנגשות יחסית למהירות הסגירה ולמהירות הזוויתית הרגעית של קו הראייה למטרה, כך שנדרשים מהטיל תמרונים חדים הרבה פחות במקרה של תרחיש רדיפת-זנב. 

במקרה של תרחיש רדיפת-זנב, האסטרטגיה הטובה ביותר להתחמקות היא לשנות את כיוון תנועת המטוס בצורה מרבית כדי לגרום ל-"שבירת הנעילה" של ראש הביות של הטיל על המטוס והפחתה דרמטית של מהירות הסגירה (לטילים יש בדרך כלל מגבלה על קצב העקיבה של ראש הביות), ואז לאלץ את הטיל לעקוב אחרי המטוס תוך כדי שהוא מבצע מספר פניות, מה שמרוקן את האנרגיה השאריתית של הטיל וגורם לו ליפול ארצה.

החסרון הטבעי של תרחישים אלו הוא, שכל טיל או מטח תותחים שנורים אל המטרה חייבים להיות מסוגלים לסגור עליה בעוד היא מתרחקת במהירות רבה. התרחקות זאת מפחיתה באופן משמעותי את הטווח האפקטיבי של סוגי התחמושת הללו. לטילים רבים יש בדרך כלל טווח אפקטיבי בתרחישי זנב שהוא מסדר גודל של שליש או רבע מזה שבתרחיש ירי חזיתי (head-on engagement). בנוסף, במקרה של מטוס הרודף אחרי מטוס אחר, המטוס התוקף בדרך כלל יהיה צריך להשתמש במבער אחורי ולרדוף אחרי המטרה כשהיא צוללת מטה, ולצרוך כמויות גדולות של דלק בתהליך.

## הערות שוליים

קטגוריה:קרבות אוויר
גביע הפדרציה 1981

**[[גביע הפדרציה]] 1981** הייתה התחרות ה-19 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון טניס בטוקיו. התחרות נערכה בחסות של NEC. 

התחרות החלה ב-9 בנובמבר בהשתתפות 32 נבחרות והסתיימה ב-15 בנובמבר 1981.

המנצחת של התחרות הייתה ארצות הברית שניצחה במשחק הגמר את נבחרת בריטניה וזכתה בגביע בפעם העשירית והשישית ברציפות.

## מהלך התחרות

### משחק הגמר

## ישראל בתחרות
בנבחרת  השתתפו רכפת בניימיני ואורלי ביאלוסטוצקי. בסיבוב הראשון הן נפגשו עם  וניצחו 0:3. בסיבוב הראשון הן נפגשו עם  והפסידו 0:3.

בסבב תנחומים ישראל הפסידה ל 1:2.

## קישורים חיצוניים
* נתוני משחק הגמר

קטגוריה:תחרויות טניס ב-1981
קטגוריה:טוקיו: תחרויות ספורט
קטגוריה:גביע הפדרציה
קטגוריה:תחרויות טניס ביפן
גביע הפדרציה 1982

**[[גביע הפדרציה]] 1982** הייתה התחרות ה-20 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון דקטלון בסנטה קלרה. התחרות נערכה בחסות של NEC. 

התחרות החלה ב-19 ביולי בהשתתפות 32 נבחרות והסתיימה ב-25 ביולי 1982.

המנצחת של התחרות הייתה ארצות הברית שניצחה במשחק הגמר את נבחרת גרמניה המערבית וזכתה בגביע בפעם ה-11 והשביעית ברציפות.

## מהלך התחרות

### משחק הגמר

## ישראל בתחרות
בנבחרת  השתתפו רכפת בניימיני ואורלי ביאלוסטוצקי. בסיבוב הראשון הן נפגשו עם  וניצחו 1:2. בסיבוב השני הן נפגשו עם  והפסידו 0:3.

## קישורים חיצוניים
* נתוני משחק הגמר

קטגוריה:תחרויות טניס ב-1982
קטגוריה:תחרויות גביע הפדרציה בארצות הברית
קטגוריה:גביע הפדרציה
קטגוריה:קליפורניה: תחרויות ספורט
קטגוריה:1982 בארצות הברית
קטגוריה:סנטה קלרה (קליפורניה)
מיק פורד

**מיק פורד** (באנגלית: **Mick Ford**; נולד ב-1 באוגוסט 1952) הוא שחקן, תסריטאי ומחזאי בריטי. תפקידו המוכר ביותר הוא בדמות האסיר האינטלקטואל ארצ'ר בסרט הקולנוע "שפוטים" (Scum).

## ביוגרפיה
פורד נולד בקרוידון שבמחוז סארי. הוא למד בבית הספר ג'ון ראסקין בקרוידון, והיה חבר בתיאטרון הלאומי לנוער. במהלך הקריירה שלו הופיע בסדרות דרמה בטלוויזיה, בהפקות תיאטרון, בקריינות ובמערכות פרסום. הוא השתתף בתפקיד קבוע בסדרות הדרמה "עדות אילמת" ו-"Fish", ובסדרה הקומית "Big Bad World". פורד הופיע בהצגות הבכורה של המחזה "The Secret Rapture". עוד גילם את צ'יקו ברנס בסדרת הטלוויזיה המבוססת על ספרי המתח מאת דיק פרנסיס.

פורד כתב דרמות לטלוויזיה שזכו לשבחי הביקורת בהם הסדרה "The Passion" והדרמה הרומנטית "ויליאם ומרי". הוא כתב את התסריט למיני-סדרה "אב יחיד" בכיכובו של דייוויד טננט, ועיבוד לרומן "The Last Weekend" מאת בלייק מוריסון.

ב-1979 שיחק פורד בסרט "שפוטים" במוסד לעבריינים צעירים (borstal). הוא גילם את ארצ'ר, צעיר צמחוני עושה צרות שרק רוצה לעבור את תקופת המאסר שלו. תפקיד זה זיכה אותו בתשומת לב התקשורת. עוד באותה שנה הופיע בסרט הטלוויזיה "The Knowledge" ושר את שיר הפתיחה. בסרט הוא מגלם דמות של מחוסר עבודה שפונה לקבל רישיון למונית. ב-1981 הופיע בסרט "Light Years Away" לצדו של טרוור הווארד. ב-1987 שיחק בסרט "הפרוטוקול הרביעי", וב-1989 הופיע בסרט "How to Get Ahead in Advertising".

### חיים אישיים
פורד היה נשוי לרות רוברטס שנפטרה ב-2010. אחר כך התחתן עם השחקנית רודי דייוויס, בתה של הסופרת בריל ביינברידג'.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:תסריטאי טלוויזיה בריטים
קטגוריה:בריטים שנולדו ב-1952
גביע הפדרציה 1983

**[[גביע הפדרציה]] 1983** הייתה התחרות ה-21 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בציריך. התחרות נערכה בחסות של NEC. 

התחרות החלה ב-17 ביולי בהשתתפות 39 נבחרות והסתיימה ב-24 ביולי 1983.

המנצחת של התחרות הייתה צ'כוסלובקיה שניצחה במשחק הגמר את נבחרת גרמניה המערבית וזכתה בגביע בפעם השנייה בתולדות הנבחרת. בכך נפסק רצף של שבע זכיות בגביע של ארצות הברית שהחל במחצית השנייה של שנות ה-70.

## מהלך התחרות

### משחק הגמר

## ישראל בתחרות
בנבחרת  השתתפו רכפת בניימיני, שגית דוטרון ואורלי ביאלוסטוצקי. בסיבוב המוקדם הן נפגשו עם  וניצחו 0:3. בסיבוב הראשון הן נפגשו עם  והפסידו 1:2.

הנבחרת החלה סבב תנחומים מהסיבוב השני בו היא ניצחה את  2:1. ברבע הגמר היא שיחקה נגד  והפסידה 2:1.

## קישורים חיצוניים
* נתוני משחק הגמר

קטגוריה:תחרויות טניס ב-1983
קטגוריה:גביע הפדרציה
קטגוריה:ציריך: תחרויות ספורט
קטגוריה:תחרויות גביע הפדרציה בשווייץ
יחסי ארמניה–צרפת

**יחסי ארמניה–צרפת** הם מערכת היחסים שבין הממשלות והעמים של **[[ארמניה|רפובליקת ארמניה]]** ו**[[צרפת|הרפובליקה הצרפתית]]**. היחסים הדיפלומטיים בין המדינות כוננו ב-24 בפברואר 1992 לאחר נפילת ברית המועצות והרפובליקה הסובייטית הסוציאליסטית של ארמניה.

## ייצוג
* ארמניה מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. ארמניה מיוצגת בצרפת גם בדרג הקונסולרי באמצעות 2 קונסוליות בערים: מרסיי וליון.
* צרפת מיוצגת בארמניה בדרג השגרירות באמצעות שגרירות רשמית שהיא מחזיקה בירוואן, בירת המדינה.

ב-2 באוקטובר 2009 מונה ויגן צ'יטצ'יאן לשגריר מיופה כוח של הרפובליקה של ארמניה בצרפת.

ב-5 בנובמבר 2010, אנרי רינו, שגרירה מיופה הכוח של צרפת לארמניה, הציג את כתב האמנתו לנשיא סרז' סרקזיאן. ב-1 בדצמבר 2011 מונה ורדן סירמקס לקונסול הכללי של הרפובליקה של ארמניה במרסיי, העיר השנייה בגודלה בצרפת.

## רצח העם הארמני
צרפת הכירה רשמית ברצח העם הארמני בשנת 1998 יחד עם בלגיה.

ב-6 באוקטובר 2011, במהלך ביקור רשמי בבירת ארמניה, ירוואן, קרא נשיא צרפת ניקולא סרקוזי לטורקיה להכיר בטבח שביצעה בארמנים ב-1915 כרצח עם. הוא אמר כי "טורקיה היא מדינה גדולה, ועליה לבקר את ההיסטוריה שלה, בדיוק כמו שעושות מדינות אחרות בעולם, דוגמת גרמניה וצרפת. רצח העם הארמני הוא עובדה היסטורית וצרפת מכירה בה. הכחשה קולקטיבית גרועה אף יותר מהכחשה של בודדים, והיא אינה מקובלת. עלינו להיות חזקים ולהישיר מבט אל ההיסטוריה".

## ארמנים בצרפת
הארמנים בצרפת, המונים (נכון לעשור השני של המאה העשרים ואחת) בין 250,000 ל-750,000 איש, נשארו קרובים למוצאם התרבותי, אך בעת ובעונה אחת; הם השתלבו בצרפת ותרמו רבות לתרבות הפרנקופונית. דוגמאות לארמנים צרפתים מפורסמים הם: שארל אזנבור, אנרי ורנוויל ומישל לגראן.

## קישורים חיצוניים

* France and Armenia, משרד החוץ הצרפתי.

## הערות שוליים

קטגוריה:ערכים ללא קטגוריות פיזיות - יחסי חוץ
גלקסיית הפסל

**גלקסיית הַפַּסָּל**, ידועה גם בתור **NGC 253** או **גלקסיית מטבע הדולר**, היא גלקסיה ספירלית בקבוצת הכוכבים פסל. גלקסיית הפסל עוברת שלב אינטנסיבי של יצירת כוכבים חדשים, בקצב גבוה בהרבה מהממוצע בגלקסיות ספירליות. גלקסיית הפסל מהווה מטרה פופולרית בקרב אסטרונומים חובבים, בשל הקלות בה ניתן להבחין בענני האבק שבה. גלקסיית הפסל היא הגלקסיה הגדולה והבהירה ביותר מבין הגלקסיות של קבוצת פסל שהיא קבוצת גלקסיות קטנה המכילה כ-13 גלקסיות.

## היסטוריית הגילוי ותצפיות נוספות
התגלית הרשומה הראשונה היא של קרוליין הרשל, אחותו של האסטרונום המפורסם ויליאם הרשל, בשנת 1783. ויליאם הרשל צפה בה שנים רבות לאחר מכן ותיאר אותה כ"**אובייקט יפיפה**".
ב-1961 תיאר אותה אלן סנדייג' כך: "זהו המגדיר של סוג Sc, סוג מיוחד של גלקסיות, שמתאפיין במבנה של פסי אבק. פסים ועננים מורכבים של אבק פזורים לכל השטח שנראה בצילומים. קשה להבחין בזרועות הספירליות... הזרועות ניתנות להבחנה במעקב אחרי פסי האבק לא פחות מאשר המבנה הספירלי". ב-1978 גילה ברנרד י. מיילס שגלקסיית הפסל היא מקור חזק של קרינת רדיו.

## תצפיות חובבים
גלקסיית הפסל היא אובייקט פופולרי בשל היותה בהירה וקלה לאיתור, שנייה בכך רק לגלקסיית אנדרומדה. כבר במשקפת ניתן להבחין בה בקלות, אך לא מתגלה מבנה מוגדר. טלסקופים בינוניים (מעל ל-20 ס"מ קוטר) מראים מבנה ברור בתנאי תצפית טובים. בפס האבק המרכזי ניתן להבחין בטלסקופים של 25 ס"מ ומעלה.

איתור הגלקסיה קל בזכות היותה כ-7.3 מעלות מדרום לכוכב הבולט דנב קאיטוס. כ-4.5 מעלות מצפון לה נמצאת הגלקסיה הספירלית NGC 247 שגם כן שייכת לקבוצת פסל.

## יצירת כוכבים אינטנסיבית
יצירת הכוכבים האינטנסיבית יצרה כמה צבירי כוכבים ענקיים. הגדול שבהם מכיל מאסה של יותר מ-10 מיליון מסות שמש, ובו ריכוז גדול של כוכבי וולף-ראייה. הגיל הממוצע של כוכביו מוערך ב-6 מיליון שנים בלבד. צביר נוסף ליד מרכז הגלקסיה בעל מאסה של למעלה ממיליון מסות שמש, ושניים שמסתם לפחות 50,000 מסות שמש.

בפינה הצפון-מזרחית של הגלקסיה הובחן ענן מימן מולקולרי ומספר גדול של כוכבים חדשים, מה שמרמז שארעה שם התנגשות גלקסיות עם גלקסיה ננסית לפני כ-200 מיליון שנים, שחוללה את יצירת כוכבים בהתנגשות ענני מימן מולקולרי.

כמו בגלקסיות נוספות שבהן מתחוללת יצירה אינטנסיבית של כוכבים, רוחות קרינה מהכוכבים החדשים בצירוף אירועי סופרנובה תדירים גרמה לפיזור אבק וגז מהגלקסיה עצמה להילה הסובבת אותה. אובדן חומר זה צפוי לגרום לירידה חדה בקצב יצירת כוכבים.

## מאפיינים נוספים
מסתה הנראית של גלקסיית הפסל היא כ- מסות שמש, אך מתנועה הגלקסיות האחרות בקבוצה מסביבה, ניתן להעריך שמסתה המלאה היא בערך פי 15 מכך. אורכה הזוויתי הוא כ-27.5 דקות קשת שממרחק של כ-10.5 מיליון שנות אור, שקול לקוטר של כ-83,000 שנות אור. מתנועה החומר סביב הליבה של גלקסיית הפסל, נראה שקיים בתוכה חור שחור על-מאסיבי שמסתו ככל הנראה כ-5 מיליון מסות שמש. גלקסיה ננסית שקוטלגה NGC 253-dw2 הובחנה בסמוך, וככל הנראה תתנגש בעתיד ותסופח לגלקסיית הפסל.

גלקסיית הפסל היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, IC 342, גלקסיית המחוגה, M64, M81, M82, M83, M94, NGC 4945 וקנטאור A.

## קישורים חיצוניים

* 

## הערות שוליים

פסל
קטגוריה:קבוצת הכוכבים פסל
קטגוריה:קבוצת פסל